Այս տարի ասֆալտապատվել է դեպի Հին Դվին տանող գլխավոր ճանապարհը, որ գտնվում է Հնաբերդ համայնքի տարածքում։ Ասֆալտապատումն իրականացվել է նաև զբոսաշրջային գրավչության տեսանկյունից, ինչը հեշտացնելու և հարմարավետ է դարձնելու քաղաքացիների և զբոսաշրջիկների համար հնավայր հասնելն ու հարուստ պատմամշակութային արժեքներին ծանոթանալը։ Ի դեպ, Դվինի հնավայրը լիարժեք պատմամշակութային կենտրոն դարձնելու ուղղությամբ ունենք մի շարք պայմանավորվածություններ: Անցյալի տարի Հնաբերդ համայնքում անցկացված և զբոսաշրջիկների ու քաղաքացիների մեծ հոսք ապահոված «Տոլմայի» փառատոնի շրջանակներում ունեցած հաջողությունից հետո նախատեսել ենք փառատոնը դարձնել ամենամյա՝ անցկացնելով այն ամեն տարի գարնանը։